sagorsarker/bangla-wikipedia huggingface dataset:
আন্তর্জাতিক নারী দিবস

আন্তর্জাতিক নারী দিবস ( পূর্বনাম আন্তর্জাতিক কর্মজীবী নারী দিবস) প্রতি বছর মার্চ মাসের ৮ তারিখে পালিত হয়। সারা বিশ্বব্যাপী একটি প্রধান উপলক্ষ হিসেবে এই দিবস উদ্‌যাপন হয়ে থাকে। বিশ্বের এক এক প্রান্তে নারীদিবস উদ্‌যাপনের প্রধান লক্ষ্য এক এক প্রকার হয়। কোথাও নারীর প্রতি সাধারণ সম্মান ও শ্রদ্ধা উদ্‌যাপনের মুখ্য বিষয় হয়, আবার কোথাও মহিলাদের আর্থিক, রাজনৈতিক ও সামাজিক প্রতিষ্ঠাটি বেশি গুরুত্ব পায়।
ফিলিস্তিনে নারী
এই দিবসটি উদ্‌যাপনের পেছনে রয়েছে নারী শ্রমিকের অধিকার আদায়ের সংগ্রামের ইতিহাস। ১৮৫৭ খ্রিস্টাব্দে মজুরিবৈষম্য, কর্মঘণ্টা নির্দিষ্ট করা, কাজের অমানবিক পরিবেশের বিরুদ্ধরা।বাদ জানাতে মার্কিন যুক্তরাষ্ট্রের নিউইয়র্কের রাস্তায় নেমেছিলেন সুতা কারখানার নারী শ্রমিকেরা। সেই মিছিলে চলে সরকার লেঠেল বাহিনীর দমন-পীড়ন। ১৯০৯ সালের ২৮ ফেব্রুয়ারি নিউইয়র্কের সোশ্যাল ডেমোক্র্যাট নারী সংগঠনের পক্ষ থেকে আয়োজিত নারী সমাবেশে জার্মান সমাজতান্ত্রিক নেত্রী ক্লারা জেটকিনের নেতৃত্বে সর্বপ্রথম আন্তর্জাতিক নারী সম্মেলন হলো। ক্লারা ছিলেন জার্মান রাজনীতিবিদ; জার্মান কমিউনিস্ট পার্টির স্থপতিদের একজন। এরপর ১৯১০ খ্রিস্টাব্দে ডেনমার্কের কোপেনহেগেনে অনুষ্ঠিত হয় দ্বিতীয় আন্তর্জাতিক নারী সম্মেলন। ১৭টি দেশ থেকে ১০০ জন নারী প্রতিনিধি এতে যোগ দিয়েছিলেন। ১৯১০ সালে ডেনমার্কের কোপেনহেগেনে অনুষ্ঠিত সম্মেলনে জার্মান সমাজতান্ত্রিক নেত্রী ক্লারা জেটকিন ৮ই মার্চকে “আন্তর্জাতিক নারী দিবস” হিসাবে ঘোষণার প্রস্তাব দেন। সিদ্ধান্ত হয়ঃ ১৯১১ খ্রিস্টাব্দ থেকে নারীদের সম-অধিকার দিবস হিসেবে দিনটি পালিত হবে। দিবসটি পালনে এগিয়ে আসে বিভিন্ন দেশের সমাজতন্ত্রীরা।
১৯১৪ খ্রিস্টাব্দ থেকে বেশ কয়েকটি দেশে ৮ মার্চ পালিত হতে তবে ১৯১৭ সালে রাশিয়ার নারীরা “রুটি ও শান্তি” দাবি করে ব্যাপক বিক্ষোভ করলে সোভিয়েত ইউনিয়ন ৮ই মার্চকে সরকারি ছুটির দিন হিসেবে স্বীকৃতি দেয়। বাংলাদেশেও ১৯৭১ খ্রিস্টাব্দে স্বাধীনতার লাভের পূর্ব থেকেই এই দিবসটি পালিত হতে শুরু করে। অতঃপর ১৯৭৫ খ্রিস্টাব্দে ৮ মার্চকে আন্তর্জাতিক স্বীকৃতি প্রদান করা হয়। দিবসটি পালনের জন্য বিভিন্ন রাষ্ট্রকে আহ্বান জানায় জাতিসংঘ। এরপর থেকে সারা পৃথিবী জুড়েই পালিত হচ্ছে দিনটি নারীর সমঅধিকার আদায়ের প্রত্যয় পুনর্ব্যক্ত করার অভীপ্সা নিয়ে।
সারা বিশ্বের সকল দেশে যথাযথ মর্যাদায় পালিত হয় আন্তর্জাতিক নারী দিবস।
১৯১৭ সালের রাশিয়ান বিক্ষোভ জুলিয়ান ক্যালেন্ডার অনুযায়ী ফেব্রুয়ারির শেষ রবিবার শুরু হলেও গ্রেগরিয়ান ক্যালেন্ডারে তা ৮ই মার্চে পড়ে। এই ঘটনাই ৮ই মার্চকে নারী আন্দোলনের প্রতীকে পরিণত করে। এছাড়া, প্রথম দিকে বিভিন্ন দেশে ভিন্ন তারিখে নারী দিবস পালিত হলেও ১৯৬৭ সাল থেকে বৈশ্বিকভাবে ৮ই মার্চকে স্থির করা হয়।
বিশ্বের অনেক দেশে আন্তর্জাতিক নারী দিবস উপলক্ষ্যে আনুষ্ঠানিকভাবে সরকারি ছুটির দিন হিসেবে পালিত হয়। তন্মধ্যে - আফগানিস্তান, আর্মেনিয়া, আজারবাইজান, বেলারুশ, বুরকিনা ফাসো, কম্বোডিয়া, কিউবা, জর্জিয়া, গিনি-বিসাউ, ইরিত্রিয়া, কাজাখস্তান, কিরগিজিস্তান, লাওস, মলদোভা, মঙ্গোলিয়া, মন্টেনিগ্রো, রাশিয়া, তাজিকিস্তান, তুর্কমেনিস্তান, উগান্ডা, ইউক্রেন, উজবেকিস্তান, ভিয়েতনাম এবং জাম্বিয়া।
এছাড়া, চীন, মেসিডোনিয়া, মাদাগাস্কার, নেপালে শুধুমাত্র নারীরাই সরকারি ছুটির দিনভোগ করেন।
মধুমতি (২০১১-এর চলচ্চিত্র)

মধুমতি ২০১১ সালের ১৪ এপ্রিল মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন খ্যাতিমান পরিচালক শাহজাহান চৌধুরী। রাবেয়া খাতুন এর জনপ্রিয় (উপন্যাস) 'মধুমতি' অবলম্বনে ছবিটি নির্মিত। ইমপ্রেস টেলিফিল্ম এর ছবি 'মধুমতি'তে শেখ সাদী খানের সুর ও সংগীত পরিচালনায় রয়েছে শ্রুতিমধুর কয়েকটি গান। ছবির গল্পের মূল চরিত্র হলো "আবু" এই আবু চরিত্রে অভিনয় করেছেন রিয়াজ।। এছাড়াও ছবিতে গ্রামের একজন নারীর চরিত্রে অভিনয় করছেন ইলোরা গহর, 'লাক্স-চ্যানেল আই সুপারস্টার' চৈতী, শহিদুল আলম সাচ্চু, সাবেরী আলম সহ আরও অনেকে।
শহরের কলেজপড়ুয়া তরুণ 'আনু' (রিয়াজ) এক সময় গ্রামে গিয়ে তাঁত শিল্পের উন্নয়নে নিজেকে আত্মনিয়োগ করে। গত শতকের ষাটের দশকে বাংলাদেশের তাঁতশিল্পে ক্রান্তিকাল চলছিল। যন্ত্রচালিত বস্ত্র কারখানার কাছে আস্তে আস্তে হারিয়ে যেতে বসেছিল হস্তচালিত তাঁত। এ সময় তাঁতি সম্প্রদায়ের বিশ্ববিদ্যালয়-পড়ুয়া দুই যুবক-যুবতী আনোয়ার ও মিনারা (চৈতী) গ্রামে ফিরে তাঁতিদের সহযোগিতায় মনোযোগ দেয়। মিনারা তাদের সচেতন করার চেষ্টা করে। অন্যদিকে আনোয়ার প্রতিষ্ঠা করে সমবায় সমিতি। আর তাঁতিরা স্বপ্ন দেখে নতুন করে বাঁচার। স্বপ্নের পথে বাধা হয়ে দাঁড়ায় অসাধু লোকজন। তাঁতিদের স্বপ্ন পূরণের গল্প নিয়েই নির্মিত হয়েছে 'মধুমতি' চলচ্চিত্রটি। 
---করুণ পরিণতির মধ্য দিয়ে আনু'র যবনিকাপাত ঘটে...।
মধুমতি ছবির সংগীত পরিচালনা করেছেন প্রখ্যাত সংগীত পরিচালক শেখ সাদী খান। সুর ও সংগীত পরিচালনায় একটি গানের প্লে-ব্যাক ২০০৮-এর চ্যানেল আই সেরা কণ্ঠ প্রতিযোগিতার রানারআপ ইমরান, গানটির শিরোনাম 'এই যে নদী শুয়ে আছে'। এতে ৫টি গান রয়েছে ৩টি লিখেছেন নির্মাতা শাহজাহান চৌধুরী, ১টি কথাসাহিত্যিক হুমায়ূন আহমেদ ও ১টি কবির বকুল। কণ্ঠ দিয়েছেন হাবিব , এসআই টুটুল, ইমরান, ঝিলিক।
! ট্র্যাক !! গান !! কণ্ঠশিল্পী !! গানের কথা
কার্নিভাল

কার্নিভাল হল একটি উৎসব যা খ্রিস্টান ঐতিহ্যের দেশগুলোতে উদ্‌যাপন করা হয়। বিশেষভাবে, রোমান ক্যাথলিক ঐতিহ্যের দেশগুলোতে এবং অল্প সংখ্যক পূর্ব অর্থোডোক্স সমাজে। সাধারণত, প্রোটেস্ট্যান্টরা কার্নিভাল উদ্‌যাপন করে না, যেমন, ডেনমার্ক। কার্নিভাল উদ্‌যাপনগুলো প্রায়ই ক্রীড়নশীল এবং কল্পনাপ্রবণ কুচকাওয়াজ হিসেবে হয়ে থাকে যা জনগণের উপর প্রবল প্রভাব বিস্তার করে। কার্নিভালের নির্দিষ্ট চরিত্রগত এবং বৈশিষ্ট্যসূচক দিক হল মুখোশের ব্যবহার। লোকেরা পোশাক এবং মুখোশ পরিধান কার্নিভাল উদ্‌যাপন করে থাকে।
আজ কার্নিভাল উদ্‌যাপনগুলোর মধ্যে ব্রাজিলের কার্নিভাল অতি সুপরিচিত। ২০১০ সালের গিনেস বিশ্ব রেকর্ড অনুসারে, রিউ দে জানেইরুর কার্নিভাল হল বিশ্বের সবচেয়ে বড় কার্নিভাল এবং বৃহত্তম জনপ্রিয় অনুষ্ঠান। রিউ দে জানেইরুর কার্নিভাল বিশ্বের সর্বাপেক্ষা বিখ্যাত কার্নিভাল হিসেবেও বিবেচনা করা হয়।
"কার্নিভাল" নামটি নিয়ে বিতর্ক হয়। ‘কার্নিভাল’ শব্দটি এসেছে ইতালিয় শব্দ ‘carne levare’ থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্যাপনের বিষয়টি এসেছে সাতুরলানিয়ার পাগান উৎসব থেকে, যা মূলত খ্রিস্টীয় ভাবাধারা থেকে ব্যুৎপত্তি।
ডুবসাঁতার

ডুবসাঁতার ও ২০১০ সালের ১৭ নভেম্বর ঈদুল আজহায় মুক্তিপ্রাপ্ত একটি বাংলাদেশী চলচ্চিত্র। ৯২ মিনিট দৈর্ঘ্যের ডিজিটাল ফরম্যাটে নির্মিত এই ছবিটির কাহিনী, চিত্রনাট্য ও পরিচালনা করেছেন নূরুল আলম আতিক। এটি নূরুল আলম আতিকের প্রথম পরিচালিত ছবি। এ ছবিতে অভিনয় করেছেন জয়া আহসান, শেহজাদ চৌধুরী, অমোক ব্যাপরী, ওয়াহিদা মল্লিক জলি, শাহরিয়ার শুভ, বোংশু হোর, শ্রাবন্তী দত্ত তিন্নি, স্বাধীস খসরু, সুষমা সরকার, স্বাগতাসহ আরও অনেকে।।
রেণু নামের এক সাধারণ মেয়ের গল্প ‘ডুবসাঁতার’। রেণুর স্বপ্নময়তা, সংবেদনশীলতা ঢাকা পড়ে আছে সংসারের কষ্টকর বাস্তবতায়। পরিবারের দায়দায়িত্ব পালন করতে যেমন তাকে বাইরে বেরোতে হয়, তেমনি তাকে হতে হয় অন্ধ ভাইয়ের চোখটিও। নিজের প্রাণের দিকে চোখ ফেরালে জোটে সনাতন সমাজের চোখ রাঙানি। তবু রেণুর জীবনে আবারো প্রেম আসে, যে প্রেম তাকে সর্বনাশের পথে টেনে নেয়। রেণু হাল ছাড়ে না, অনেক বিপন্নতার মাঝেও সে প্রতি মুহূর্তে সংগ্রাম করে চলে। রেণু ভেঙে পড়ে, কিন্তু শেষ হয়ে যায় না। আমাদের রেণুদের ফের পথচলা শুরু করতে হয় সংসারের প্রয়োজনে।
"ডুবসাঁতার" ছবির আবহ সঙ্গীত পরিচালনা করেছেন ভিক্টর, অনম বিশ্বাস ও পিন্টু ঘোষ।
গ্রিক পাতাল

পুরাণে গ্রিক পাতাল একটি অন্যভুবন যেখানে মৃত্যুর পর আত্মারা গমন করে। পরকাল সম্পর্কে গ্রিকদের মূল ধারণা ছিল এই যে মৃত্যুর মুহূর্তে আত্মা মৃতদেহ থেকে আলাদা হয়ে যায় এবং প্রাক্তন ব্যক্তির আকার ধারণ করে, তারপর তাকে পাতালের প্রবেশদ্বারে পৌঁছে দেয়া হয়।
গ্রিক পুরাণে পাতালকে এর অধিপতি দেবতা হেডিসের নামে মাঝেমধ্যে ডাকা হয়ে থাকে এবং এর অবস্থান বর্ণিত আছে সাগরের বহিঃস্থ সীমার দিকে কিংবা পৃথিবীর প্রান্ত বা গর্ভের নিচে। একে দীপ্ত অত্যুজ্বল অলিম্পাস পর্বতের নিরংশু তমসাচ্ছন্ন প্রতিরূপ হিসেবে বিবেচনা করা হয় - দেবরাজ্যের অনুরূপ একটি প্রেতরাজ্য। হেডিস একটি অদৃশ্য পুরী জীবিতদের কাছে, এটি শুধুমাত্র মৃতদের জন্যে।
খোঁজ-দি সার্চ

খোঁজ-দ্য সার্চ হচ্ছে ২০১০ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন ইফতেখার চৌধুরী এবং প্রযোজনা ও পরিবেশনা করেছে মুনসুন ফিল্মস। এতে অভিনয় করেছেন অনন্ত জলিল, বর্ষা, ববি ও সোহেল রানা সহ আরও অনেকে। এটি বাংলাদেশের প্রথম পূর্ণাঙ্গ ডিজিটাল চলচ্চিত্র।
"খোঁজ-দ্য সার্চ"-এর সঙ্গীত পরিচালনা করেছেন ইমন সাহা ও হাবিব ওয়াহিদ এবং সবগুলো গানে কথা লিখেছেন কবির বকুল ও ইলিয়াস মোল্লা।
! ট্র্যাক !! গান !! কণ্ঠশিল্পী !! পর্দায় !! নোট
ফিফা (ভিডিও গেম সিরিজ)

ফিফা (ইংরেজি ভাষায়ঃ FIFA) একটি ফুটবল ভিত্তিক মাল্টিপ্লেয়ার গেম সিরিজ। "ইএ স্পোর্টস" এর লেবেলে প্রতিবছর একটি করে গেম মুক্তি পায়। ১৯৯৩ সালে প্রথম মুক্তি পাওয়া গেমটিতেই ফিফার কাছ থেকে অফিসিয়াল লাইসেন্স নেয়। বর্তমানের ফিফা গেম গুলোতে একচেটিয়া ভাবে রয়েছে বিশ্বের প্রধান ও অপ্রধান ক্লাব ও লীগগুলোর অফিসিয়াল লাইসেন্স, যাতে রয়েছে খেলোয়াড়দের ও দলগুলোর আসল নাম। 
ফিফার গেম সিরিজ হলো অন্যতম সেরা সর্বাধিক বিক্রীত ভিডিও গেম । "এছাড়া ফিফা ১১" হলো দ্রুততম বিক্রিত খেলাধুলা বিষয়ক গেম। 
এ গেমটিতে ছিল ৮টি জাতীয় লীগ। 
এ গেমটি থ্রিডি গ্রাফিক্সে উন্নত ছিল এবং প্লেস্টেশনেও খেলা যেত। এতে খেলোয়াড়দের আসল নাম ব্যবহার করা হয়।
ফিফার এই ভার্সনে ধারাভাষ্যে জন মটসন ও অ্যান্ডি গ্রের কণ্ঠ ব্যবহার করা হয়। "ইনডোর ফুটবল" উপস্থাপন করা হয়।
এতে গ্রাফিক্স আরও উন্নত করা হয়। "রোড টু ওয়ার্ল্ড কাপ" মোড উপস্থাপন করা হয় এবং সঙ্গীত প্লেলিস্ট প্রয়োগ করা হয়।
ইনডোর ফুটবল তুলে নেওয়া হয়। খেলোয়াড়ভেদে বিভিন্ন উচ্চতা ও উন্নত জার্সি ব্যবহার করা হয়।
এতে ৪০টিরও বেশি জাতীয় দল উপস্থাপন করা হয়। 
এতে প্রথমবারের মত কিছু খেলোয়াড়ের জন্য বরাদ্দ ছিল নিজস্ব চেহারা।
পাসিং এর জন্য প্রথমবারের মত ব্যবহার করা হয় পাওয়ার বার।
ফিফা ২০০৩ আগের ভার্সনগুলো থেকে সম্পূর্ণ নতুন গেমপ্লে নিয়ে বাজারে মুক্তি পায়। এতে আরও উন্নত স্টেডিয়াম, খেলোয়াড় ও জার্সি ব্যবহার করা হয়। এতে ছিল টিভির মত রিপ্লের ব্যবস্থা। এতে ছিল এক্সবক্সে খেলার ব্যবস্থা।
ফিফা ২০০৪ আগের ভার্সন থেকে খুব একটা বেশি উন্নত করা হয়নি। এতে "অনলাইন মোড" নতুন ভাবে সংযোজিত করা হয়।
ফিফা ২০০৫-এ ছিল "ক্যারিয়ার মোড" ছিল।
এতে টিম কেমিস্ট্রি উপস্থাপিত হয় এবং ক্যারিয়ার মোড আরও উন্নত করা হয়।
এতে নতুন নতুন স্টেডিয়াম ব্যবহার করা হয়। এক্সবক্স ৩৬০-এর জন্য সম্পূর্ণ আলাদা ইন্সটলেশান সিস্টেম ছিল, যাতে অপ্রধান লীগ ও দলগুলো অনুপস্থিত ছিল।
এতে সম্পূর্ণ নতুন "বি এ প্রো" মোডটি উপস্থাপিত হয়, যেখানে ব্যবহারকারী নিজেই শুধুমাত্র একজন খেলোয়াড়কে নিয়ন্ত্রণ করতে পারবে।
ফিফা ২০০৯-এ বি এ প্রো মোডটি আরও উন্নত করা হয়, যাতে ছিল অনলাইন খেলার ব্যবস্থা।
ফিফা ২০১০-এ ম্যানেজার মোডটি আরও উন্নত করা হয়। এতে প্রতি ম্যাচের পারফর্মেন্স অনুযায়ী খেলোয়াড়দের মান বাড়তো। এতে ৫০টি স্টেডিয়াম ও ৩১টি লীগ ব্যবহাআর করা হয়। এতে খেলোয়াড়দের ড্রিবলিং-এও উন্নতি সাধন করা হয়।
ফিফা ১১-এ "ম্যানেজার মোড"-কে পরিবর্তন করে "ক্যারিয়ার মোড" বলা হয়। এতে ব্যবহারকারী গোলরক্ষক হয়ে খেলতে পারেন। এতে পাসিং সিস্টেমে পরিবর্তন সাধন করা হয়।
দাভিদ ভিয়া

ডেভিড ভিয়া (; ; জন্মঃ ৩ ডিসেম্বর ১৯৮১) স্পেনীয় পেশাদার ফুটবলার যিনি যুক্তরাষ্ট্রের "মেজর লিগ সকার (এমএলএস)" এর ক্লাব "নিউইয়র্ক সিটি এফসি" এবং স্পেন জাতীয় দল এর হয়ে স্ট্রাইকার হিসেবে খেলেন।
ভিয়া ২০০৫ সালের স্পেন জাতীয় দলে হয়ে তার আন্তর্জাতিক অঙ্গনে আত্মপ্রকাশ করেন। এরপর তিনি চারটি প্রধান প্রতিযোগিতায় অংশগ্রহণ করেন এবং ২০০৮ সালের ইউরো এবং ২০১০ সালে স্পেন জাতীয় দলের বিশ্বকাপ জয়ী দলের অবিচ্ছেদ্য একজন সদস্য হিসেবে নিজেকে প্রতিষ্ঠিত করেন। এছাড়াও তিনি ২০০৬ সালের বিশ্বকাপে ৩টি গোল করেন, ২০০৮ সালে ইউরো কাপে সর্ব্বোচ্চ গোলদাতার মর্যাদা এবং ২০১০ সালের বিশ্বকাপে সিলভার বুট অর্জন করেন। তিনি হলেন প্রথম কোন স্প্যানিশ খেলোয়াড় যিনি ৫০টি আন্তর্জাতিক গোল করেন এবং ৯৭ ম্যাচে ৫৯টি গোল নিয়ে ২০১৪ সালের ফুটবল বিশ্বকাপে আন্তর্জাতিক খেলা থেকে অবসরগ্রহণ করেন। তিনি স্পেনের সর্বকালের সর্ব্বোচ্চ গোলদাতা এবং বিশ্বকাপে ৯টি গোল নিয়েও তিনি দেশের হয়ে সর্ব্বোচ্চ গোলদাতার মর্যাদা অর্জনকারী একমাত্র খেলোয়াড়।
ভিয়া উত্তর স্পেনের অঞ্চল তুইল্লা, ল্যাঙ্গিরিও, আস্তুরিয়াস এর একটি ছোট গ্রামে জন্মগ্রহণ করেন। তার পিতার নাম জোসে ম্যানুয়েল ভিয়া, যিনি একজন খনিজীবী। ডেভিড ভিয়ার বাবার স্বপ্ন ছিল ছেলে বড় ফুটবলার হবে। মূলত বাবার অনুপ্রেরণাতেই ভিয়ার ফুটবল জগতে আসা। ২০০০ সালে "স্পোর্টিং ডি গিজন" ক্লাবের হয়ে স্প্যানিশ সেকেন্ড ডিভিশনে তিনি পেশাদার ফুটবল শুরু করেন। এরপর লা লীগায় "জারগোজা" ক্লাবের হয়ে অভিষেক ঘটে ভিয়ার। সেখানে ৭৩ খেলায় ৩১ গোল করেন।
২০০৫ সালে তিনি "ভালেনসিয়া"র সাথে চুক্তিবদ্ধ হন। সেবার ২০০৫-২০০৬ মৌসুমে ২৫টি গোল করে ভিয়া লা লীগার দ্বিতীয় সর্বোচ্চ গোলদাতা হন। ২০০৬-২০০৭ মৌসুমে উয়েফা চ্যাম্পিয়নস লীগে তার অভিষেক ঘটে।
২০১০ সালের ১৯ মে তিনি ৪০ মিলিয়ন ইউরোর বিনিময়ে তিনি বার্সেলোনার সঙ্গে ৪ বছরের জন্য চুক্তিবদ্ধ হন। ক্লাবে তাকে তার প্রিয় ৭ নম্বর জার্সি দাওয়া হয়। ডেভিড ভিয়া বার্সেলোনার হয়ে নিয়মিত গোল করে ও গোল করিয়ে যাচ্ছেন। তিনি ২৯ নভেম্বর ২০১০-এর এল ক্লাসিকোতে দলের ৫-০ জয়ের প্রথম ২টি গুরুত্বপূর্ণ গোল করেন
২০০৬ সালের শেষের দিক থেকেই ভিয়া স্পেন জাতীয় ফুটবল দলের একজন গুরুতবপূর্ণ খেলোয়াড় হিসেবে নিজেকে প্রতিষ্ঠিত করে নেন । ২০০৮ সালের ইউরো কাপে তিনি গোল্ডেন বুট লাভ করেন। ২০১০ সালের বিশ্বকাপে ভিয়া অসাধারণ দক্ষতার পরিচয় দেন। তিনি এ আসরে ৫টি গোল করে সিলভার শু অর্জন করেন। ২০১১ সালের ২৫ মার্চ মাসে তিনি রাউলকে অতিক্রম করে স্পেন জাতীয় দলের হয়ে সর্বকালের সর্বোচ্চ গোল করেন।
ব্যক্তিগত জীবনে ভিয়া বিবাহিত। ২০০৩ সালে তিনি বাল্যবান্ধবী প্যাট্রিসিয়া গঞ্জালেজকে বিয়ে করেন। তিনি তিন সন্তানের জনক।
২০১৪ সালের মে মাসের হিসাব অনুযায়ী
২০১৩ সালের ২০ জুন এর হিসাব মোতাবেক
মন্তব্য: "প্রতিটি মৌসুম সেপ্টেম্বর - আগস্ট"
বাংলাদেশের বিমানবন্দরের তালিকা

এটি বাংলাদেশে অবস্থিত বিমানবন্দরের একটি তালিকা। সকল বিমানবন্দর বেসামরিক বিমান পরিবহন ও পর্যটন মন্ত্রণালয়ের অধীনস্থ বাংলাদেশ বেসামরিক বিমান চলাচল কর্তৃপক্ষ কর্তৃক পরিচালিত ও রক্ষণাবেক্ষণ করা হয়। এছাড়া বাংলাদেশ সশস্ত্র বাহিনী কর্তৃক সামরিক ও প্রশিক্ষণের উদ্দেশ্যে কয়েকটি এয়ারফিল্ড ব্যবহৃত হয়।
বাংলাদেশে ৪টি আন্তর্জাতিক বিমানবন্দর, ৪টি অভ্যন্তরীণ বিমানবন্দর এবং ৭টি স্বল্প পরিসরের (শুধু উড্ডয়ন এবং অবতরণ) বন্দর রয়েছে। একটি অভ্যন্তরীণ বিমানবন্দর নির্মানাধীন রয়েছে। এছাড়া এখানে বেশ কিছু এয়ারস্ট্রিপ রয়েছে, যা দ্বিতীয় বিশ্বযুদ্ধের সময় তৈরি করা হয়েছিল।
বাংলাদেশে অবস্থিত কূটনৈতিক মিশনের তালিকা

এটি বাংলাদেশে অবস্থিত কূটনৈতিক মিশন সমূহের একটি তালিকা। বর্তমানে রাজধানী শহর ঢাকাতে ইউরোপীয় ইউনিয়ন সহ আরো ৫০টি দূতাবাস/হাই কমিশন রয়েছে। ঢাকাতে ১৫-২০টি অবৈতনিক রাষ্ট্রীয় প্রতিনিধি রয়ে‌ছে এবং বাংলাদেশের জন্য পাশের দেশসমূহে ৩৫ টি রাষ্ট্রের অনুমোদিত মিশন রয়েছে। কিছু রাষ্ট্র যেমন আলজেরিয়া, বাহরাইন, এবং জর্ডান বাংলাদেশের ঢাকাতে তাদের মিশন প্রক্রিয়াধীন রয়েছে।
নিচের তালিকায় বর্তমানে ঢাকাতে অবস্থিত বিভিন্ন মিশন, অবৈতনিক রাষ্ট্র-প্রতিনিধি, বাংলাদেশের অন্য শহরের কনস্যুলেট জেনারেল এবং অনুমোদিত (অনাবাসিক) মিশন রয়েছে ।
ঢাকা অবস্থিত মহাদেশ গুলোর রাষ্ট্র সমূহ
দ্যা স্পীড

দ্যা স্পীড ২০১২ সালে মুক্তিপ্রাপ্ত একটি বাংলাদেশী চলচ্চিত্র। সম্পূর্ণ এ্যাকশন ধর্মী এ ছবি চিত্রায়ীত হয়েছে মালয়েশিয়ার অপরূপ সৌন্দর্যমন্ডিত লোকেশন পুত্রাজায়া, লংজাউম্ব, কুয়ালালামপুর, সিপোর্ট ও এয়ারপোর্ট এ। এ ছবিতে অনন্তর বিপরীতে অভিনয় করেছেন মালয়েশিয়ান অভিনেত্রী পারভিন এবং রাশিয়ান অভিনেত্রী নানা। ছবিটি পরিচালনা করেছেন বাংলাদেশের বিখ্যাত চলচ্চিত্র পরিচালক সোহানুর রহমান সোহান। ছবিটির প্রধান চরিত্রগুলোতে অভিনয় করেছেন এম এ জলিল অনন্ত, পারভিন (মালয়েশিয়া), নানা (রাশিয়া), আলমগীর, দিতি, নিনো (ইতালি), ডন, ইলিয়াস কোবরা, দীঘিসহ দেশী বিদেশী আরও অনেকে। ছবিটি প্রযোজনা-পরিবেশনায় করছে মনসুন ফিল্মস। এর আগে মনসুন ফিল্মস এর ব্যানারে খোঁজ-দি সার্চ ছবিটি মুক্তি পায় ২০১০ সালে এবং পরবর্তীতে একে একে মুক্তি পায় "হৃদয় ভাঙ্গা ঢেউ", "মোস্ট ওয়েলকাম", মোস্ট ওয়েলকাম ২।
"দ্য স্পীড" ছবির সঙ্গীত পরিচালনা করেছেন ইমন সাহা, হাবিব ওয়াহিদ, ফুয়াদ, হৃদয় খান। গানে কণ্ঠ দিয়েছেন অ্যান্ড্রু কিশোর, হাবিব, হৃদয় খান, ফুয়াদ ও রমা।
খোঁজ-দি সার্চ-২

খোঁজ-দি সার্চ-২ ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দি সার্চ-সিরিজের প্রথম পর্ব খোঁজ-দি সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দি সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত অনন্ত, বর্ষা, সোহেল রানা, নিনোসহ (ইতালি) আরও অনেকে।
"খোঁজ-দি সার্চ-২" ছবির সঙ্গীত পরিচালনা করবেন ইমন সাহা এবং জনপ্রিয় তরুন কণ্ঠশিল্পী ও সঙ্গীত পরিচালক হাবিব ওয়াহিদ।
এনামুল হক (বীর প্রতীক)

শহীদ এনামুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
এনামুল হকের জন্ম বাগেরহাট জেলার মোল্লাহাট উপজেলার আটজুরি ইউনিয়নের বাসাবাড়ি গ্রামে। তিনি অবিবাহিত ছিলেন। তার বাবার নাম আবদুল হাকিম গাজী এবং মায়ের নাম ফুলজান বিবি।
এনামুল হক চাকরি করতেন পাকিস্তান সেনাবাহিনীতে। কর্মরত ছিলেন পাকিস্তানে। ১৯৭১ সালে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ৮ নম্বর সেক্টরের বয়রা সাবসেক্টরে যুদ্ধ করেন। বিভিন্ন স্থানের যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন।
১৯৭১ সালের ১৭ নভেম্বর যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত ছিলো কাশীপুর। এটি ছিলো ভারত-বাংলাদেশ সীমান্তের অদূরে। কপোতাক্ষ নদ কাশীপুরের পাশ দিয়ে প্রবাহিত। সেখানে নদের ওপর একটি সেতু আছে। চৌগাছা থানার পশ্চিমে সীমান্ত এলাকায় যাওয়ার পথ এই সেতু দিয়ে। মুক্তিযুদ্ধ চলাকালে সামরিক কৌশলগত কারণে মুক্তিবাহিনী ও পাকিস্তান সেনাবাহিনী, উভয়ের কাছেই কাশীপুর ছিল সমান গুরুত্বপূর্ণ। কাশীপুরে পাকিস্তান সেনাবাহিনীর কোনো ঘাঁটি ছিল না। অদূরে ঝিকরগাছা থানায় ছিল তাদের ঘাঁটি। সেখানে নিয়োজিত ছিল ৫৫ ফিল্ড রেজিমেন্ট এবং ২২ এফএফ রেজিমেন্ট। ভারত থেকে সীমান্ত অতিক্রম করে এনামুল হকসহ মুক্তিযোদ্ধারা দ্রুত রওনা হলেন বাংলাদেশের ভেতরে। খবর এসেছে পাকিস্তান সেনাবাহিনীর একটি দল এসেছে। তারা সেনাবাহিনীর ওই দলকে আক্রমণ করবেন। একটু পরই তারা মুখোমুখি হলেন পাকিস্তানি সেনাদের। কাছাকাছি গিয়ে মুক্তিযোদ্ধারা দ্রুত কয়েকটি দলে বিভক্ত হয়ে আক্রমণ শুরু করেন। পাকিস্তানি সেনারাও ছিল সতর্ক। তারা পাল্টা গুলিবর্ষণ করে। তুমুল যুদ্ধ চলতে থাকে। গোলাগুলিতে গোটা এলাকা প্রকম্পিত। এনামুল হক ও তার সহযোদ্ধারা বিপুল বিক্রমে পাকিস্তানি সেনাদের পাল্টা আক্রমণ মোকাবিলা করেন। একপর্যায়ে তিনি ও তার কয়েকজন সহযোদ্ধা ঝোড়োগতিতে ঝাঁপিয়ে পড়েন পাকিস্তানি সেনাদলের একাংশের ওপর। তাদের সাহসিকতায় পাকিস্তানি সেনারা হতবিহ্বল হয়ে পেছনে সরে যায়। অসীম সাহসী এনামুল হক এ সময় আরও এগিয়ে যান। তখন হঠাৎ গুলিবিদ্ধ হন তিনি। আহত হয়েও দমে যাননি। বীরত্বের সঙ্গে যুদ্ধ অব্যাহত রাখেন। তার অদম্য মনোবলে সহযোদ্ধারা উৎসাহিত ও উজ্জীবিত হন। কিন্তু মারাত্মক আহত এনামুল হক একটু পর ঢলে পড়েন মৃত্যুর কোলে। নিভে যায় তার জীবনপ্রদীপ। কাশীপুর অনেকটা মুক্ত এলাকার মতো ছিল। মুক্তিযোদ্ধাদের ক্ষুদ্র একটি দল কাশীপুরে গোপনে অবস্থান করত। পাকিস্তানি সেনারা ঝিকরগাছা থেকে সেখানে আসত। এলাকার ওপর নিজেদের নিয়ন্ত্রণ রাখার জন্য টহল দিয়ে চলে যেত। মুক্তিযোদ্ধাদের বড় দল সুযোগ বুঝে প্রায়ই সীমান্ত অতিক্রম করে পাকিস্তান সেনাবাহিনীকে আক্রমণ করত। ১৯৭১ সালে কাশীপুরে অসংখ্য বার যুদ্ধ সংঘটিত হয়।
আবদুল মালেক পাটোয়ারী

শহীদ আবদুল মালেক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবদুল মালেকের জন্ম কুমিল্লা জেলার বরুড়া উপজেলার উত্তর পয়েলগাছা ইউনিয়নের হাটপুকুরিয়া (পাটোয়ারী বাড়ি) গ্রামে। তার বাবার নাম মো. ফজর আলী পাটোয়ারী এবং মায়ের নাম কদরুন নেছা।
আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৮ নম্বর সেক্টরের ভোমরা সাবসেক্টরে যুদ্ধ করেন। বিভিন্ন স্থানে যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন।
১৯৭১ সালের ১৫ ডিসেম্বর সাতক্ষীরা জেলার ভোমরায়। এর অবস্থান জেলা সদর থেকে ১৫ কিলোমিটার দক্ষিণ-পশ্চিমে, ভারত সীমান্তে। সড়কপথে ভোমরা খুলনা ও যশোরের সঙ্গে সংযুক্ত। মুক্তিযুদ্ধের চূড়ান্ত পর্যায়ে ৮ নম্বর সেক্টরের মুক্তিযোদ্ধারা মিত্রবাহিনীর সহায়তায় সীমান্ত এলাকা থেকে চূড়ান্ত অভিযান শুরু করেন। ৬ ডিসেম্বর যশোর মুক্ত হয়। যশোরে থাকা পাকিস্তানি সেনাদের বেশির ভাগ খুলনা ও সাতক্ষীরায় পালিয়ে গিয়ে সেখানে অবস্থান নেয়। ভোমরা হয়ে খুলনা ও যশোর অভিমুখে মুক্তি ও মিত্রবাহিনীর অগ্রযাত্রা প্রতিহত করার জন্য পাকিস্তান সেনাবাহিনী সেখানে আগে থেকেই শক্তিশালী প্রতিরক্ষা বলয় তৈরি করেছিল। যশোর থেকে পালিয়ে যাওয়া সেনারা যোগ হওয়ায় তাদের শক্তি আরও বৃদ্ধি পায়। ভোমরায় দুই পক্ষ (পাকিস্তান সেনাবাহিনী এবং মুক্তি ও মিত্রবাহিনীর সমন্বয়ে যৌথ বাহিনী) ১১ ডিসেম্বর মুখোমুখি হয়। পাকিস্তান সেনাবাহিনী প্রতি ইঞ্চি ভূমির দখল রাখার জন্য সেখানে শেষ পর্যন্ত মরিয়া হয়ে লড়াই করে। এর ফলে মুক্তি ও মিত্রবাহিনীর পক্ষে ১৫ ডিসেম্বর পর্যন্ত ভোমরায় পাকিস্তান সেনাবাহিনীর প্রতিরক্ষা লাইন ভেঙে সামনে এগিয়ে যাওয়া সম্ভব হয়নি। আবদুল মালেকসহ মুক্তিযোদ্ধারা কয়েক দিন ধরে পাকিস্তান সেনাবাহিনীর সঙ্গে যুদ্ধ করছেন। থেমে থেমে প্রচণ্ড যুদ্ধ চলছে। কখনো এক ঘণ্টা, কখনো দেড়-দুই ঘণ্টা গোলাগুলির বিরতি থাকে। তখন চারদিক নিস্তব্ধ। হঠাৎ গোলাগুলির শব্দে নিস্তব্ধতা খান খান হয়ে যায়। আবদুল মালেক ও তার সহযোদ্ধাদের গোলাগুলির শব্দ কান-সওয়া হয়ে গেছে। মুক্তিযোদ্ধারা সামনে এগিয়ে যাওয়ার চেষ্টা করছেন। পাকিস্তান সেনাবাহিনী তুমুলভাবে তাদের প্রতিরোধ করছে। মরিয়া তাদের মনোভাব। তিন-চার দিন ধরে আক্রমণ, পাল্টা আক্রমণ অব্যাহত আছে। মুক্তিযোদ্ধারা দুই-এক ঘণ্টা পর পর ঝোড়োগতিতে পাকিস্তান সেনাবাহিনীকে আক্রমণ করেন। আবার কখনো পাকিস্তান সেনাবাহিনীও পাল্টা আক্রমণ করে। এরই ধারাবাহিকতায় পাকিস্তান সেনাবাহিনী এক দিন মুক্তিযোদ্ধাদের প্রতিরক্ষা অবস্থানে আক্রমণ করে। আবদুল মালেকসহ মুক্তিযোদ্ধারা এমন আক্রমণের জন্য সতর্কই ছিলেন। বিপুল বিক্রমে তারা পাকিস্তান সেনাবাহিনীর আক্রমণ প্রতিহত করেন। তখন দুই পক্ষে তুমুল যুদ্ধ হয় এবং আধিপত্য প্রতিষ্ঠার লড়াইয়ে মুক্তিযোদ্ধারাই জয়ী হন। কিন্তু শহীদ হন আবদুল মালেকসহ কয়েকজন। আবদুল মালেক নিজের অবস্থানে থেকে সাহসিকতার সঙ্গে যুদ্ধ করেন। যুদ্ধ চলা অবস্থায় একপর্যায়ে হঠাৎ গুলিবিদ্ধ হন। একঝাঁক গুলির কয়েকটি তার শরীরে লাগে। গুরুতর আহত হয়ে নিজ পরিখায় (ট্রেঞ্চ) ঢলে পড়েন তিনি। রক্তে ভেসে যায় পরিখা। সহযোদ্ধারা তাকে উদ্ধার করার আগেই নিভে যায় তার জীবনপ্রদীপ।
সাইদুল হক

সাইদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
সাইদুল হকের জন্ম ব্রাহ্মণবাড়িয়া জেলার সদর উপজেলার ঘাটিয়ারা গ্রামের পশ্চিম পাড়ায়। তার বাবার নাম মমিনুল হক ভূঁইয়া এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে ও দুই ছেলে।
সাইদুল হক চাকরি করতেন ইপিআরে। ১৯৭১ সালে কর্মরত ছিলেন সিলেট ইপিআর সেক্টরের অধীনে। তিনি তখন তার উইংয়ে কর্মরত একজন পাকিস্তানি সেনা কর্মকর্তার দেহরক্ষী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের অধীনে যুদ্ধ করেন। তাকে চতুর্থ ইস্ট বেঙ্গল রেজিমেন্টের একটি কোম্পানিতে অন্তর্ভুক্ত করা হয়। কসবাসহ আরও কয়েক স্থানে তিনি সাহসিকতার সঙ্গে যুদ্ধ করেন।
ভারত-বাংলাদেশ সীমান্তসংলগ্ন কসবা রেলস্টেশন। ব্রাহ্মণবাড়িয়া জেলার অন্তর্গত। সীমান্ত এলাকা হওয়ায় কসবায় ১৯৭১ সালে ছিল পাকিস্তান সেনাবাহিনীর ব্যাপক তৎপরতা। মুক্তিযুদ্ধকালে এখানে অসংখ্য যুদ্ধ সংঘটিত হয়। এরই ধারাবাহিকতায় ২৩ অক্টোবর সাইদুল হকসহ একদল মুক্তিযোদ্ধা সেখানে আক্রমণ করেন। পাকিস্তান সেনাবাহিনী নিজেদের আধিপত্য বজায় রাখার জন্য একপর্যায়ে কসবা রেলস্টেশনে দুর্ভেদ্য ঘাঁটি তৈরি করে। স্টেশন এলাকার চারদিকে ছিল মাইনফিল্ড। এ ছাড়া ছিল পর্যবেক্ষণ পোস্ট। রাতে সাইদুল হক ও তার সহযোদ্ধারা সীমান্ত অতিক্রম করে নিঃশব্দে সেখানে অবস্থান নেন। তারপর নির্দিষ্ট সময়ে ক্ষিপ্রগতিতে এগিয়ে যান। মাইনফিল্ডের কারণে কয়েকজন মুক্তিযোদ্ধা আহত হন। এতে তারা দমে যাননি বা মনোবল হারাননি। সব বাধা উপেক্ষা করে সাহসিকতার সঙ্গে সাইদুল হকেরা প্রচণ্ড আক্রমণ করেন। পাকিস্তান সেনাবাহিনীও প্রতিরোধ শুরু করে। গোলাগুলিতে রাতের আকাশ লাল হয়ে ওঠে। তুমুল যুদ্ধ চলতে থাকে। শত্রুসেনাদের ওপর তারা বিপুল বিক্রমে চড়াও হন। তাদের বিক্রমে পাকিস্তানি সেনারা কোণঠাসা হয়ে পড়ে এবং একপর্যায়ে তারা কসবার পুরান বাজারের দিকে পালিয়ে যায়। সেখানে একটি মাঠে (বর্তমানে টি আলী কলেজ) তারা অবস্থান নেয়। মুক্তিযোদ্ধাদের দখলে আসে কসবা রেলস্টেশন। ২৫ অক্টোবর পাকিস্তানি সেনারা নতুন শক্তি সঞ্চয় করে মুক্তিযোদ্ধাদের ওপর পাল্টা আক্রমণ চালায়। সাইদুল হক ও তার সহযোদ্ধারা এমন আক্রমণের জন্য প্রস্তুতই ছিলেন। সাহসিকতার সঙ্গে তারা পাল্টা আক্রমণ মোকাবিলা করতে থাকেন। দুই পক্ষে তুমুল যুদ্ধের একপর্যায়ে পাকিস্তান সেনাবাহিনীর ছোড়া একটি শেল বিস্ফোরিত হয় সাইদুল হকের পাশে। বিস্ফোরিত শেলের কয়েকটি ছোট-বড় স্প্লিন্টার আঘাত করে তার শরীরে। মাটিতে লুটিয়ে পড়েন তিনি। স্প্লিন্টারের আঘাতে সাইদুল হকের বাঁ পায়ের বিরাট অংশ বিচ্ছিন্ন হয়ে যায়। একটু পর সহযোদ্ধারা রক্তাক্ত অবস্থায় তাকে উদ্ধার করে নিয়ে আসেন। তখনো তার জ্ঞান ছিল। এরপর জ্ঞান হারিয়ে ফেলেন। সহযোদ্ধারা তাকে ফিল্ড চিকিৎসাকেন্দ্রে পাঠান। প্রাথমিক চিকিৎসা দিয়ে তাকে পাঠানো হয় আগরতলায়। সেখানে চিকিৎসা চলা অবস্থায় তার অবস্থার অবনতি হলে তাকে হেলিকপ্টারে পাঠানো হয় ভারতের উত্তর প্রদেশে। এখানে চিকিৎসা চলাকালে দেশ স্বাধীন হয়ে যায়।
আবদুল কাদের (বীর প্রতীক)

আবদুল কাদের (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবদুল কাদেরের জন্ম কুমিল্লা জেলার চৌদ্দগ্রাম উপজেলার লতিফ সিকদার গ্রামে। তিনি অবিবাহিত ছিলেন। তার বাবার নাম কাজী মমতাজ উদ্দিন এবং মায়ের লুৎফুন নেছা।
আবদুল কাদের শিক্ষার্থী ছিলেন। এসএসসি পাস করে ১৯৭১ সালে কলেজে ভর্তি হওয়ার অপেক্ষায় ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধের পর ভারতে যান। সেখানে প্রশিক্ষণ নিয়ে ২ নম্বর সেক্টরে যোগ দেন। পরে নিয়মিত মুক্তিবাহিনীর ৯ ইস্ট বেঙ্গল রেজিমেন্টে অন্তর্ভুক্ত হন। ২ নম্বর সেক্টরের বিভিন্ন স্থানে সাহসিকতার সঙ্গে যুদ্ধ করেন। এর মধ্যে চন্দ্রপুর-লাতুমুড়ার যুদ্ধ উল্লেখযোগ্য। ২২ নভেম্বর চন্দ্রপুর-লাতুয়ামুড়ায় ভয়াবহ যুদ্ধ সংঘটিত হয়। ব্রাহ্মণবাড়িয়া জেলার কসবা রেলস্টেশন থেকে তিন মাইল উত্তরে চন্দ্রপুর-লাতুয়ামুড়া। আবদুল কাদেরসহ মুক্তিযোদ্ধারা সেখানে রাতে আক্রমণ করেন। সারা রাত যুদ্ধ হয়। এই যুদ্ধে অনেক মুক্তিযোদ্ধা শহীদ ও আহত হন।
১৯৭১ সালের ১৬ ডিসেম্বর পরাজিত পাকিস্তান সেনাবাহিনী আনুষ্ঠানিকভাবে আত্মসমর্পণ করে। বাংলাদেশ স্বাধীন হয়। কিন্তু ঢাকার মিরপুর এলাকা তখনো মুক্ত হয়নি। স্বাধীনতার পর প্রায় দেড় মাস ওই এলাকা সশস্ত্র বিহারিদের দখলে ছিল। কিছুসংখ্যক পাকিস্তানি সেনাও পালিয়ে সেখানে আশ্রয় নেয়। ১৬ ডিসেম্বর থেকে মিত্রবাহিনী ওই এলাকা ঘেরাও করে রেখেছিল। বাংলাদেশ সরকার বারবার নির্দেশ দেওয়া সত্ত্বেও বিহারিরা আত্মসমর্পণ করেনি। এ অবস্থায় সরকার সিদ্ধান্ত নেয় সেখানে অভিযান পরিচালনার। ১৯৭২ সালের ২৯ জানুয়ারি থেকে নিয়মিত মুক্তিবাহিনীর মুক্তিযোদ্ধারা (তখন বাংলাদেশ সেনাবাহিনী) সেখানে অভিযান শুরু করেন। এই অভিযানে গিয়ে আবদুল কাদেরসহ অনেক মুক্তিযোদ্ধা বিহারিদের পাল্টা আক্রমণে শহীদ হন। ২৯ তারিখে হেলাল মোরশেদের (বীর বিক্রম)নেতৃত্বে সোহরাওয়ার্দী উদ্যান থেকে এক কোম্পানি সেনা মিরপুরে যায়। তারা ১ নম্বর সেকশনের মাজারের পার্শ্ববর্তী স্কুলঘরে এবং ২ নম্বর সেকশনের বায়তুল আমান হাউস নামের একটি পরিত্যক্ত বাড়িতে অবস্থান নেয়।
সন্ধ্যায় ওয়াজেদ আলী বারকির (বীর প্রতীক) নেতৃত্বে এক প্লাটুন সেনা সাড়ে ১১ নম্বর সেকশনে পুলিশ পোস্টের কাছে মোতায়েন করা হয়। রাতেই ভারতীয় সেনাবাহিনীর সদস্যরা ওই স্থান ছেড়ে যান। রাত শেষে ৩০ জানুয়ারি সকালে পুলিশ এসে সেনাসদস্যদের সঙ্গে যোগ দেয়। এরপর তারা ১২ নম্বর সেকশনে যায় এবং বিভিন্ন পয়েন্টে সেনা মোতায়েন করে। উদ্দেশ্য ছিল, পুলিশ বাড়িঘরে তল্লাশি করে চিহ্নিত লোকজনকে গ্রেপ্তার করবে এবং সেনাবাহিনী তাদের সহায়তা করবে। আনুমানিক সকাল ১১টার দিকে চতুর্দিকের বিভিন্ন বাড়িঘর থেকে অতর্কিতে একযোগে মোরশেদের নেতৃত্বাধীন সেনা ও পুলিশের ওপর বিহারিরা স্বয়ংক্রিয় অস্ত্রশস্ত্র, হ্যান্ড গ্রেনেড ইত্যাদি নিয়ে প্রচণ্ড আক্রমণ চালায়। এই অতর্কিত আক্রমণের জন্য পুলিশ ও সেনাবাহিনী মোটেই প্রস্তুত ছিল না। চারদিকের প্রচণ্ড আক্রমণের মধ্যে পড়ে পুলিশ ও সেনারা হতাহত হয়। তারা পাল্টা আক্রমণের তেমন সুযোগই পাননি। অনেকে ঘটনাস্থলে নিহত হন। কোম্পানি কমান্ডার হেলাল মোরশেদও আহত হন। মিরপুর অভিযানে নিয়মিত মুক্তিবাহিনীর দ্বিতীয়, চতুর্থ ও নবম ইস্ট বেঙ্গল রেজিমেন্টের একদল মুক্তিযোদ্ধা অংশ নেয়। নবম ইস্ট বেঙ্গল রেজিমেন্টের একটি ক্ষুদ্র দলে ছিলেন আবদুল কাদের। পরে শহীদ আবদুল কাদেরের মরদেহ উদ্ধার করে সমাহিত করা হয় ঢাকা সেনানিবাস কবরস্থানে। সেখানে তার সমাধি সংরক্ষিত।
বিজয়নগর উপজেলা

বিজয়নগর উপজেলা বাংলাদেশের ব্রাহ্মণবাড়িয়া জেলার একটি প্রশাসনিক এলাকা।
বিজয়নগর উপজেলার আয়তন ২২১.১৭ বর্গ কিলোমিটার (৫৪,৬৫৩ একর)। বিজয়নগর উপজেলার উত্তরে সরাইল উপজেলা ও মাধবপুর উপজেলা,দক্ষিণে আখাউড়া উপজেলা, পূর্বে ত্রিপুরা রাজ্যের আগরতলা, পশ্চিমে ব্রাহ্মণবাড়িয়া সদর উপজেলা।
জানা যায়, ব্রিটিশ শাসনামলে ত্রিপুরা রাজ্যের সাথে এ উপজেলার সীমান্ত দিয়ে ব্রাহ্মণবাড়িয়াসহ এতদঞ্চলে স্থল যোগাযোগ সুপ্রতিষ্ঠিত ছিল। উল্লেখ্য যে, সিংগারবিলের সাথে ত্রিপুরা রাজ্যের যোগাযোগের প্রায় ১৫০ বছরের পুরাতন প্রধান সড়কটি এখনও ব্যবহার উপযোগী রয়েছে। লালমাটি সমৃদ্ধ মুকুন্দপুর, বিষ্ণুপুর ও সিংগারবিল ইউনিয়নে রয়েছে প্রাকৃতিক কাঁঠাল, লিচু ও পেয়ারাসহ ভিন্ন ধর্মী নানা বৃক্ষর অপরূপ সমাহার। মননশীল মানুষকে এর সৌন্দর্য আকর্ষণ করবেই। তা ছাড়া কালাছড়া চা বাগানে নাম না জানা অজানা শহীদদের গণ কবর ও রয়েছে। বাংলাদেশের স্বাধীনতা যুদ্ধে এখানে অন্যতম গুরুত্বপূর্ণ যুদ্ধসংগঠিত হয়েছিল । মহান স্বাধীনতা যুদ্ধে সশস্ত্র যুদ্ধের মাধ্যমে ১৯ নভেম্বর এ উপজেলার পাহাড়পুর ইউনিয়নের মুকুন্দপুর এলাকাটি মুক্ত হয়েছিল। যা মুকুন্দপুর দিবস হিসেবে প্রতি বছর পালন করা হয়ে থাকে। তা ছাড়া স্বাধীন বাংলাদেশের বিজয়ের পতাকা এ ইউনিয়ন দিয়ে বাংলাদেশে প্রবেশ করেছিল। ২০১০ সালে বিজয়দিবস উদযাপনকালে এ উপজেলার নামকরণ করা হয় বিজয়নগর।
বিজয়নগর উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিজয়নগর থানার আওতাধীন।
২০১১ সালের আদমশুমারি অনুযায়ী বিজয়নগর উপজেলার মোট জনসংখ্যা ২,৫৭,২৪৭ জন। এর মধ্যে পুরুষ ১,২৫,৫৯৫ জন এবং মহিলা ১,৩১,৬৫২ জন। মোট পরিবার ৪৮,৬১৭টি। জনসংখ্যার ঘনত্ব প্রতি বর্গ কিলোমিটারে প্রায় ১,১৬৩ জন।
২০১৯ সালের আদমশুমারি অনুযায়ী বিজয়নগর উপজেলার সাক্ষরতার হার ৯৮%। উপজেলার একমাত্র সরকারি মাধ্যমিক বিদ্যালয় দাউদপুর সরকারি উচ্চ বিদ্যালয়। উপজেলাটিতে কোনো সরকারি কলেজে না থাকলেও বেশ কয়েকটি উল্লেখযোগ্য কলেজ রয়েছে। যেগুলো হল
১. আলহাজ্ব কাজী শফিকুল ইসলাম কলেজ, বুধন্তি।
২. কাজী রফিকুল ইসলাম কলেজ, বুধন্তি।
৩.চম্পকনগর কলেজ, চম্পকনগর। 
৪. চাওড়া কলেজ, সিংগাড়বিল।
৫.পূর্বাচল কলেজ, বিষ্ণুপুর।
কাজী মোরশেদুল আলম

শহীদ কাজী মোরশেদুল আলম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ কাজী মোরশেদুল আলমের জন্ম ব্রাহ্মণবাড়িয়ার আখাউড়া উপজেলার নিলাখাদ গ্রামের পূর্বপাড়ায়। তিনি অবিবাহিত ছিলেন। তার বাবার নাম আবদুল জব্বার এবং মায়ের নাম মরিয়ম বেগম।
কাজী মোরশেদুল আলম ১৯৭১ সালে উচ্চমাধ্যমিক ক্লাসের শেষবর্ষের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষদিকে ভারতে যান। প্রশিক্ষণ নিয়ে যোগ দেন ২ নম্বর সেক্টরে। পরে তাকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। তিনি বেশ কয়েকটি যুদ্ধে সাহসিকতার সঙ্গে অংশ নেন।
মুক্তিযুদ্ধের চূড়ান্ত পর্যায়। ১৯৭১ সালের ডিসেম্বর মাসের দ্বিতীয় সপ্তাহ। পাকিস্তান সেনাবাহিনী ভারত-বাংলাদেশ সীমান্তের বেশির ভাগ এলাকা থেকে পশ্চাদপসরণ করেছে। কোথাও কোথাও সীমান্তের অল্প কিছু এলাকা তাদের দখলে। এমন একটি এলাকা চণ্ডীদার। সেখানে তখনো রয়ে গেছে একদল পাকিস্তানি সেনা। মরিয়া তাদের মনোভাব। ব্রাহ্মণবাড়িয়া জেলার কসবা থানার অন্তর্গত চণ্ডীদার। ফলে সেখানে যুদ্ধ নিশ্চিত ও অবশ্যম্ভাবী হয়ে পড়ল। কাজী মোরশেদুল আলমসহ একদল মুক্তিযোদ্ধা রওনা দিলেন চণ্ডীদারে। তারা মুখোমুখি হলেন পাকিস্তান সেনাবাহিনীর। সামনাসামনি হওয়া মাত্র পাকিস্তানি সেনাবাহিনী তাদের ওপর আক্রমণ শুরু করে দেয়। তারা অত্যন্ত বীরত্ব ও সাফল্যের সঙ্গে আক্রমণ প্রতিহত করেন। দিনের আলোয় দুই পক্ষে তুমুল যুদ্ধ হয়। পাকিস্তানি সেনাবাহিনী তাদের সর্বশক্তি দিয়ে আক্রমণের ধারা অব্যাহত রাখে। কয়েক ঘণ্টা মরণপণ লড়াই করেও কাজী মোরশেদুল আলম ও তার সহযোদ্ধারা পাকিস্তানি সেনাবাহিনীর প্রতিরক্ষা অবস্থানের দিকে অগ্রসর হতে ব্যর্থ হন। এ অবস্থায় মুক্তিযোদ্ধারা যুদ্ধ-কৌশল পাল্টান। পরে তারা পুনসংগঠিত ও কয়েকটি উপদলে বিভক্ত হয়ে নতুন করে আক্রমণ চালান। মুক্তিযোদ্ধাদের উপদলের একটি দল সামনে থেকে আক্রমণ করে পাকিস্তানি সেনাবাহিনীকে বিভ্রান্ত করে। আরেক দল অপর পাশ থেকে স্মোক গ্রেনেড বিস্ফোরণ ঘটিয়ে ধূম্রকুণ্ডলীর সৃষ্টি করে পেছনে সরে যায়। এই সুযোগে আত্মঘাতী উপদল সৃষ্ট ধূম্রকুণ্ডলীর মধ্য দিয়ে পাকিস্তানি সেনাবাহিনীর ওপর ঝটিকা আক্রমণ চালায়। কাজী মোরশেদুল আলমসহ কয়েকজন ছিলেন এই দলে। তিনি ও তার সহযোদ্ধারা পাকিস্তানি সেনাবাহিনীর ওপর প্রচণ্ড গতিতে ঝাঁপিয়ে পড়েন। তাদের অস্ত্রের গুলির আঘাতে অসহায়ভাবে লুটিয়ে পড়ে কয়েকজন পাকিস্তানি সেনা। মুক্তিযোদ্ধাদের সাহসিকতায় অবশিষ্ট শত্রুসেনাদের মনোবলে চিড় ধরে। তখন তারা কিছুটা পশ্চাদপসরণ করে নতুন স্থানে অবস্থান নেয়। কাজী মোরশেদুল আলম ও তার সহযোদ্ধারা ধাওয়া করে নতুন স্থানে পাকিস্তানি সেনাদের আক্রমণ করেন। বিপর্যস্ত পাকিস্তানি সেনারাও মরিয়া হয়ে পাল্টা আক্রমণ করে। অমিত সাহসী কাজী মোরশেদুল আলম পাকিস্তানি সেনাদের গুলিবৃষ্টি উপেক্ষা করে কিছুটা এগিয়ে যান। খুব কাছাকাছি অবস্থান নিয়ে বিপুল বিক্রমে যুদ্ধ করতে থাকেন। একপর্যায়ে হঠাৎ গুলিবিদ্ধ হয়ে তিনি মাটিতে লুটিয়ে পড়েন। সহযোদ্ধারা তাকে উদ্ধার করার আগেই নিভে যায় তার জীবনপ্রদীপ। শহীদ হন তিনি। সেদিন যুদ্ধে পাকিস্তানি সেনাবাহিনীর কয়েকজন নিহত হয়। পরে জীবিত পাকিস্তানিরা নিহতদের লাশ ফেলে আহতদের নিয়ে পালিয়ে যায়। মুক্তিযোদ্ধাদের পক্ষে কাজী মোরশেদুল আলম শহীদ ও তিন-চারজন আহত হন। যুদ্ধ শেষে সহযোদ্ধারা শহীদ মোরশেদুল আলমকে সমাহিত করেন কুল্লাপাথরে। সেখানে তার সমাধি সংরক্ষিত।
ব্রাদার রোনাল্ড ড্রাহোজাল

ব্রাদার রোনাল্ড ড্রাহোজাল ২৫ বছর বয়সে শিক্ষকতা করার উদ্দেশ্যে যুক্তরাষ্ট্র ছেড়ে বাংলাদেশে এসেছিলেন। কিন্তু পরে নিজেকে উৎসর্গ করেন ব্রাত্যজনের সেবায়। নিজের হাতে গড়েছেন মাদকাসক্তি নিরাময় কেন্দ্র ‘আপনগাঁও’।
যুক্তরাষ্ট্রের ছোট্ট দ্বীপরাজ্য আইওয়ায় ফ্র্যাঙ্ক ও মেরি দম্পতির ঘরে ১৯৩৭ সালের ১ নভেম্বর জন্ম ব্রাদার রোনাল্ড ড্রাহোজালের। চার ভাই ও এক বোনের সংসার ছিল ব্রাদার রোনাল্ড ড্রাহোজালের। আশপাশের বিভিন্ন মানুষকে অকাতরে সাহায্য করছেন তার বাবা-মা। তাদের বাড়ির পাশেই বাস করত মাদকাসক্ত এবং দরিদ্র এক লোক। একবার বড়দিনের সময় চারদিকে উৎসবের আয়োজন চলছে। কিন্তু মাদকাসক্ত ওই ব্যক্তির ঘরে উৎসবের লেশমাত্র নেই। ছোট্ট শিশুপুত্রকে সঙ্গে নিয়ে মা মেরি গেলেন মাদকাসক্ত ব্যক্তির ঘরে তাকে উপহার দেয়ার জন্য। দিলেন নতুন কাপড়। উপহার পেয়ে লোকটির চোখমুখে কৃতজ্ঞতা আর হাসি যা পরে তাকে অনুপ্রাণিত করে মানুষের জন্য কিছু করার। পরবর্তী সময়ে তিনি বদলে দিয়েছেন শত শত মাদকাসক্ত মানুষের জীবন।
মানুষের জীবন বদলে দেওয়ার মহৎ কাজটি তিনি করছেন বাংলাদেশে। ঢাকার অদূরে মানিকগঞ্জের সিঙ্গাইরে তার মাদকাসক্ত পুনর্বাসনকেন্দ্র।
বাংলাদেশে কর্মজীবন শুরু করেছিলেন সেন্ট গ্রেগরি স্কুলের শিক্ষক হিসেবে। গাজীপুরের নাগরী হাইস্কুলেও কাজ করেছেন। প্রথম থেকেই তার আবাস ছিল আসাদগেটের সেন্ট জোসেফ স্কুলে। হঠাৎ একদিন মোহাম্মদপুর টাউন হলে কিছু ছেলেকে মাদক নিতে দেখলেন তিনি। এক দিন, দুই দিন—প্রতিদিনই একই ঘটনা ঘটতে থাকল। এর মধ্যে শুনলেন, তেজগাঁও এলাকায়ও দেদার মাদক নিচ্ছে তরুণেরা। ব্যস, নিজের কাজটি ঠিক করে ফেললেন ব্রাদার রোনাল্ড। ১৯৮৮ সালে প্রথমবারের মতো গড়ে তুললেন মাদকাসক্ত পুনর্বাসনকেন্দ্র। ১৯৯৪ সালে বড় পরিসরে যাত্রা শুরু হয় ‘আপন’-এর। অভিজ্ঞতা নিতে ভারত ও নেপালের বিভিন্ন মাদকাসক্ত পুনর্বাসনকেন্দ্রের কার্যক্রমও দেখে এসেছেন।
বাংলাদেশে প্রথম মাদকাসক্ত পুনর্বাসনকেন্দ্রের প্রতিষ্ঠাতা ব্রাদার রোনাল্ড ড্রাহোজাল। তার মাদকাসক্ত পুনর্বাসনকেন্দ্রের নাম ‘আপন’। তিনিই এর প্রতিষ্ঠাতা, পরিচালক। ১৯৯৪ সালে শুরু করে প্রতিষ্ঠানটিকে তিল তিল করে গড়ে তুলেছেন ব্রাদার রোনাল্ড, ওই সময় ‘আপন’ ছিল ইকবাল রোডে। প্রথমে একজন মাদকাসক্ত ব্যক্তিকে নিয়ে মোহাম্মদপুরের ইকবাল রোডে শুরু হয় ‘আপন’-এর কার্যক্রম। মাত্র ২০ হাজার টাকা সম্বল করে কাজে নেমেছিলেন। দিনে দিনে সদস্যসংখ্যা বাড়তে থাকল। ফলে ইকবাল রোড থেকে ‘আপন’ স্থানান্তরিত হলো শাহজাহান রোডে। এরপর সদস্যসংখ্যা যখন ২০ ছাড়িয়ে গেল, তখন আরেকবার ডেরা বদল, আবার ইকবাল রোডে। 
নিজের হাতে গড়া তার পুনর্বাসনকেন্দ্রের সবাই তার কাছে সন্তানের মতো। ব্রাদার রোনাল্ড ড্রাহোজালের প্রতিদিনের দিনরাত্রির সঙ্গে আষ্টেপৃষ্ঠে জড়িয়ে আছে পথশিশু থেকে পূর্ণবয়স্ক। একসময় এরা সবাই ছিল মাদকাসক্ত। এখন নতুন জীবনের আশায় স্বপ্ন নিয়ে বেড়ে উঠছে ‘আপন’-এ।
১৯৯৫ সালে যুক্তরাষ্ট্রের পৈতৃক সম্পত্তি বিক্রি করে মানিকগঞ্জের সিঙ্গাইর উপজেলার জাইল্লা গ্রামে ‘আপন’-এর জন্য তিন একর জায়গা কেনেন ব্রাদার রোনাল্ড। ২০০৭ সালে পূর্ণাঙ্গ রূপ পায় তার স্বপ্নের ‘আপনগাঁও’।
‘আপন’-এর নতুন ঠিকানাকে ভালোবেসে সবাই নামকরণ করেছেন ‘আপনগাঁও’। দারুণ সুন্দর পরিবেশে গড়ে উঠেছে এ আপনগাঁও। বিশাল খোলা প্রান্তর, চারদিকে শুধু অবারিত সবুজ আর সবুজ, আছে আদিগন্ত ধানখেত। তার মাঝখানে দুটো দালান। দালান দুটো নির্মাণে সহায়তা দিয়েছে ডাচ্ বাংলা ব্যাংক, ব্র্যাক, গ্রামীণ ব্যাংক ও সামিট গ্রুপ। বর্তমানে ২০৬ জন মাদকাসক্ত ব্যক্তিকে পুনর্বাসন-সহায়তা দিচ্ছে ‘আপন’। এর মধ্যে ১২৪ জন পূর্ণবয়স্ক পুরুষ এবং ৬০ জন শিশু ছাড়া ২০ জন মেয়েও রয়েছে। প্রতিটি মাদকাসক্ত ব্যক্তি দুই বছর ‘আপন’-এর তত্ত্বাবধানে থাকেন।
সুন্ডা খাত

সুন্দা খাত বা সুন্ডা খাত ভারত মহাসাগরের অন্যতম প্রধান গভীর সামুদ্রিক খাত। এই সামুদ্রিক খাতটির পূর্ব নাম "জাভা খাত"। সুন্দা খাত ভারত মহাসাগরের দ্বিতীয় গভীরতম স্থান হিসেবে পরিচিত।
সুন্ডা খাতটি ভারত মহাসাগরের উত্তর-পূর্বাংশে ১০°১৯'দঃ ও ১০৯°৫৮'পূঃ-এ অবস্থিত। এটি জাভা ও সুমাত্রা উপকূল হতে ৩০০ কি.মি. দূরে এবং ইন্দো-অস্ট্রেলিয়ান প্লেট ও ইউরেশিয়ান প্লেটের মধ্যে সীমা নির্ধারক হিসেবে বিরাজমান আছে।
সমুদ্র খাত

সমুদ্রের তলদেশের ভূমিতে যেসব খাড়া ঢাল বিশিষ্ট গভীর ও সরু অংশ রয়েছে তাদেরকে সমুদ্র খাত বলা হয়। সমুদ্র খাতই ভূ-ত্বকের সবচেয়ে গভীর অংশ। এই খাতগুলো স্বল্প পরিসর এলাকা নিয়ে অবস্থান করলেও এদের গভীরতা অস্বাভাবিক বেশি হয়ে থাকে।
সমুদ্র খাতের প্রধান বৈশিষ্ট্যগুলোর মধ্যে রয়েছেঃ
সিলেট সরকারি কলেজ

সিলেট সরকারি কলেজ বাংলাদেশের সিলেট জেলার একটি পুরোনো ও ঐতিহ্যবাহী শিক্ষাপ্রতিষ্ঠান। সিলেট শহরের টিলাগড় এলাকায় সিলেট-তামাবিল মহাসড়কের পার্শ্বে অবস্থিত এই কলেজটি ১৯৬৪ সালে প্রতিষ্ঠিত। কলেজটিতে বর্তমানে উচ্চ মাধ্যমিক শ্রেণি ও স্নাতক (পাস) শ্রেণিতে শিক্ষা দান করা হয়।
১৯৬৪ সালে প্রতিষ্ঠিত এ কলেজটির নামকরণ করা হয়েছিল মুরারি চাঁদ উচ্চমাধ্যমিক মহাবিদ্যালয়। ১৯৬৬ সালের জুলাই থেকে মানবিক ও বাণিজ্য শাখা নিয়ে কলেজের যাত্রা শুরু এবং পরবর্তীকালে বিজ্ঞান শাখা চালু হয়। কলেজটি জন্ম লগ্ন থেকে সরকারি শিক্ষা প্রতিষ্ঠান। কলেজটিতে কো-এডুকেশন চালু থাকায় নারী শিক্ষা প্রসারে কলেজটি ভূমিকা পালন করে থাকে।
১৯৮৮ সাল থেকে স্নাতক পর্যায়ে বি.এ., বি.এস.এস. ও বি.বি.এস. কোর্স চালু করা হয়। ১৯৮৮ সালের ৩১ ডিসেম্বরে শিক্ষামন্ত্রণালয়ের এক আদেশ বলে মুরারি চাঁদ উচ্চমাধ্যমিক মহাবিদ্যালয় নাম পরিবর্তন করে রাখা হয় ‘সিলেট সরকারি কলেজ’।
ক্যাম্পাসের আয়তন ১৭ একর।
এই শিক্ষাপ্রতিষ্ঠানে ২ বছর মেয়াদি উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। এছাড়াও ২০১৮ সাল থেকে কলেজে পাঁচটি
বিষয়ের উপর ৪ বছর মেয়াদী স্নাতক কোর্স চালু হয়েছে।
বর্তমানে এই কলেজে ২ টি একাডেমিক ভবন রয়েছে। এগুলোতে শ্রেণী পাঠ দান ছাড়াও প্রশাসনিক কাজ করা হয়।
এছাড়াও কলেজে একটি অডিটোরিয়াম ভবন রয়েছে।
কলেজের মূল একাডেমি ভবনের ২য় তলায় স্বল্প পরিসরে একটি লাইব্রেরী রয়েছে। বর্তমানে এই লাইব্রেরীতে ৫,০০০-এর বেশি বই রয়েছে।
কলেজের মূল একাডেমিক ভবনের তৃতীয় ব্লকের সামনে বেশ কিছু দুর্লভ গাছ সমৃদ্ধ একটি বোটানিক্যাল গার্ডেন রয়েছে, যেটি কলেজের উদ্ভিদবিজ্ঞান বিভাগ রক্ষণাবেক্ষণ করে থাকে।
বর্তমানে এই কলেজে ২টি ছাত্রাবাস রয়েছে। একটি ছাত্রদের ও অপরটি ছাত্রীদের জন্য। ছাত্রদের ছাত্রাবাসটি দ্বিতল বিশিষ্ট ও ২টি ব্লকের সমন্বয়ে গঠিত। অপর দিকে ছাত্রীদের ছাত্রাবাসটি ৪ তলা বিশিষ্ট একটি আধুনিক স্থাপনা। তবে, ছাত্রদের জন্য নির্ধারিত ছাত্রাবাসটি ছাত্র-সংঘর্ষের ফলে অগ্নিদগ্ধ হয়ে বর্তমানে অব্যবহৃত অবস্থায় রয়েছে।
কলেজ ক্যাম্পাসের মধ্যেই রয়েছে কলেজের নিজস্ব খেলার মাঠ। এখানে শিক্ষার্থীরা খেলাধুলা করা ছাড়াও কলেজের বার্ষিক ক্রীড়া প্রতিযোগিতা অনুষ্ঠিত হয়।
কলেজ ক্যাম্পাসের মধ্যেই রয়েছে কলেজের নিজস্ব মসজিদ। এখানে শিক্ষার্থীরা ছাড়াও কলেজের শিক্ষক, কর্মকর্তা, কর্মচারী ও পার্শ্ববর্তী এলাকার লোকজন নামাজ আদায় করে থাকে।
ছাত্র-ছাত্রী পরিবহন
কলেজের ছাত্র-ছাত্রী এবং কলেজের অর্থায়নের সহযোগিতায় দুটি বাস রয়েছে যেগুলো ছাত্র-ছাত্রীদের পরিবহনে ব্যবহৃত হয়। একটি বাস কলেজ হতে বন্দর বাজার, জিতু মিয়া পয়েন্ট সহ আম্বরখানা হয়ে কলেজে পৌঁছায় এবং অপরটি কলেজ হতে বটেশ্বর পর্যন্ত ছাত্র-ছাত্রী পরিবহন করে থাকে।
সিলেট সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
প্রতি বছর এই কলেজে বাংলা নববর্ষ-এর অনুষ্ঠান উদযাপিত হয় । এছাড়াও বিভিন্ন সাংস্কৃতিক কর্মকান্ডও এখানে দেখা যায়।
পরশপিপুল

পরশপিপুল (বৈজ্ঞানিক নাম:"Thespesia populnea Syn: Hibiscus populnea", ইংরেজি নাম: portia tree, Pacific rosewood, milo) হচ্ছে Malvaceae পরিবারের Thespesia গণের ভেষজ উদ্ভিদ। প্রচলিত অন্যান্য নামের মধ্যে Indian Tulip Tree, Pacific Rosewood, Seaside Mahoe ইত্যাদি অন্যতম।
এটি মূলত উপকূলীয় অঞ্চলের বৃক্ষ। সেখানে প্রাকৃতিকভাবেই জন্মে। পৃথিবীর প্রায় সব উষ্ণ অঞ্চলেই সহজলভ্য। ধারণা করা হয় যে এরা পৃথিবীর প্রাচীন বৃক্ষরাজির অন্যতম প্রতিনিধি। সারা বিশ্বে "Portia" (পোর্শিয়া) নামে বেশি পরিচিত। 
বাসি এবং সতেজ ফুলের রং ভিন্ন ভিন্ন। পাতার গড়ন, ডালপালার বিন্যাস এবং অবারিত প্রস্ফুটনে গাছটি আকর্ষণীয় । তবে উপকূল থেকে দূরের গাছগুলোর ফুল ও পাতার গড়নে কিছুটা ভিন্নতা লক্ষ করা যায়। পরশপিপুল মাঝারি আকৃতির চিরসবুজ বৃক্ষ, ৭ থেকে ১০ মিটার পর্যন্ত উঁচু হতে পারে। পাতা তাম্বুলাকৃতির, ১২ সেমি পর্যন্ত লম্বা হতে পারে, বোঁটা পাঁচ সেমি দীর্ঘ। অশ্বত্থ পাতার সঙ্গে ঘনিষ্ঠ মিল রয়েছে। ফুল একক বা সজোড়, পাঁচ থেকে সাত সেমি চওড়া, হালকা হলুদ। ভেতরে গাঢ় লাল দাগ। অনেকগুলো পরাগকেশর যুক্ত জবা ফুলের মতো, বাসি ফুল লালচে।
প্রস্ফুটনকাল গ্রীষ্ম-বর্ষা হলেও প্রায় সারা বছরই দু-একটি ফুল দেখা যায়। ফল গোলাকার, তিন সেমি চওড়া, পাঁচ খণ্ড ও শক্ত। আপনাআপনিই ফেটে যায়। সাধারণত বীজ থেকেই বংশবৃদ্ধি। বীজ সমুদ্রস্রোতে একস্থান থেকে অন্যস্থানে যায়।
এ গাছের কাঠ দৃঢ় ও স্থায়ী। সাধারণত নৌকা, বন্দুকের বাঁট, গরুর গাড়ি ও চাষের যন্ত্রপাতি তৈরিতে ব্যবহার্য। বাকল থেকে আঁশ এবং ফুল থেকে হলুদ রং পাওয়া যায়। তা ছাড়া শিকড় টনিক, বাকল অরেচক, আমাশয় ও চর্মরোগের ওষুধ। বীজের তেল একসময় জ্বালানি হিসেবে ব্যবহৃত হতো।
সাংহাই শেনহুয়া

সাংহাই শেনহুয়া ফুটবল ক্লাব () হল সাংহাইতে অবস্থিত একটি চাইনিজ পেশাদার ফুটবল ক্লাব, যেটি সুপার লিগে প্রতিযোগিতা করে, চাইনিজ ফুটবলের শীর্ষ স্তর। সাংহাই শেনহুয়া তার হোম ম্যাচগুলি সাংহাই স্টেডিয়ামে খেলে, যা জুহুই জেলার মধ্যে অবস্থিত। সাংহাই শেনহুয়া এফসি-এর মালিক হলেন সাংহাই জিউশি গ্রুপ, সাংহাইয়ের একটি রাষ্ট্রীয় মালিকানাধীন সাংস্কৃতিক ও ক্রীড়া অপারেশন কোম্পানি। সাংহাই শেনহুয়া হল সেই চারটি ক্লাবের মধ্যে যেটি ২০০৪ সালে চাইনিজ সুপার লিগের প্রতিষ্ঠার পর থেকে কখনোই চাইনিজ শীর্ষ লিগ থেকে বাদ পড়েনি। "শেন হুয়া" শব্দটি আক্ষরিক অর্থে ইংরেজিতে "দ্য ফ্লাওয়ার অফ সাংহাই" হিসাবে অনুবাদ করে। "শেন" সাংহাইয়ের বিকল্প নামগুলির মধ্যে একটি এবং চীনা ভাষায় "হুয়া" মানে ফুল।
ক্লাবের পূর্বসূরি ছিল পৌরসভা পরিচালিত আধা-পেশাদার ক্লাব সাংহাই এফসি। দলটি প্রধানত শীর্ষ স্তরে খেলেছে, যেখানে তারা বেশ কয়েকটি ঘরোয়া লিগ এবং কাপ শিরোপা জিতেছে। ১০ ডিসেম্বর ১৯৯৩-এ, ক্লাবটিকে একটি সম্পূর্ণ পেশাদার ফুটবল ক্লাবে পরিণত করার জন্য পুনর্গঠিত করা হয়েছিল যাতে তারা ১৯৯৪ সালের চাইনিজ জিয়া-এ লিগ মৌসুমে খেলতে পারে, যা তাদের চীনের প্রথম সম্পূর্ণ পেশাদার শীর্ষ-স্তরের লিগের প্রতিষ্ঠাতা সদস্যদের একজন করে তোলে। তারপর থেকে, তারা একটি লিগ শিরোপা এবং ৪টি চাইনিজ এফএ কাপ জিতেছে।
"ফোর্বসের" মতে, শেনহুয়া ছিল চীনের ৬ষ্ঠ মূল্যবান ফুটবল দল, যার দলগত মূল্য $১০৬ মিলিয়ন ডলার এবং ২০১৫ সালে আনুমানিক আয় $২৯ মিলিয়ন ডলার। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন।
সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় ইস্ট চায়না টীম নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে সাংহাই ফুটবল দল বা সংক্ষেপে সাংহাই নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম সাংহাই শেনহুয়া ধারণ করে; চাইনিজ ভাষায় যার অর্থ "সাংহাইয়ের ফুল"।
আধা-পেশাদার সাংহাই সময়কাল সহ সর্বকালের সম্মানের তালিকা।
ঘরোয়া শিরোপা
আন্তর্জাতিক শিরোপা
ব্রেন্ডন ম্যাককুলাম

ব্রেন্ডন ম্যাককুলাম নিউজিল্যান্ড জাতীয় ক্রিকেট দলের অন্যতম সদস্য। তিনি দলের উইকেট কীপারের দায়িত্ব পালন করা ছাড়াও দলের উদ্বোধনী ব্যাটসম্যান হিসেবে খেলেন। তিনি তিন ধরনের ক্রিকেট ম্যাচেই ক্যাপ্টেন হিসেবে দায়িত্ব পালন করেন।
বর্তমানে তিনি আন্তর্জাতিক ক্রিকেটের টুয়েন্টি২০ ফরমেটের সর্ব্বোচ্চ রান সংগ্রহকারী। এছাড়াও তিনিই একমাত্র ব্যক্তি যিনি টুয়েন্টি২০তে দুইবার শতরান করেছেন এবং তার রানও সর্বোচ্চ ২০০০।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ম্যাককুলামকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। টিম সাউদির (৭/৩৩) অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। স্বল্প রানকে তাড়া করতে গিয়ে তিনি মাত্র ১৮ বলে অর্ধ-শতকের ন্যায় বিধ্বংসী ব্যাটিং করে নিউজিল্যান্ড দলকে মাত্র ১২.২ ওভারেই লক্ষ্যে পৌঁছে দেন ও দল ৮ উইকেটের সহজ জয় পায়।
নিজের ক্যারিয়ারের শেষ টেস্টে অস্ট্রেলিয়ার বিপক্ষে ৫৪ বলে সেঞ্চুরি করে তিনি দ্রুততম সেঞ্চুরির রেকর্ড করেন ৷
আনিকা কবির শখ

আনিকা কবির শখ (জন্ম: ২৫ অক্টোবর, ১৯৯৩) যিনি শখ নামে বেশি পরিচিত, একজন বাংলাদেশী মডেল এবং অভিনেত্রী।
আনিকা কবির শখ ঢাকায় ১৯৯৩ সালের ২৫ অক্টোবর জন্ম গ্রহণ করেন। তার বাবার নাম শামিম কবির এবং মায়ের নাম শাহিদা কবির। তার পৈতৃক বাড়ি মুন্সীগঞ্জ জেলার, বিক্রমপুরে। তিনি ২০০৯ সালে এসএসসি শেষ করেন।
তিনি ছোটবেলাতে মিডিয়ার সাথে নৃত্যশিল্পী হিসেবে জড়িত ছিলেন। শখের প্রথম টিভিনাটকে অভিনয় ২০০২ সালে শিশুশিল্পী হিসেবে "স্বাক্ষর" নামের একটি নাটকে। ধারাবাহিক "অদ্ভুতুরে" এর মাধ্যমে বড়দের চরিত্রে অভিনয় শুরু শখের। বাংলালিংক দেশ টেলিভিশন বাণিজ্যিকের মাধ্যমে বাংলাদেশী মডেল শখ বাংলাদেশী মিডিয়াতে জনপ্রিয় হয়ে ওঠে। শখ 'এফএনএফ', 'ফিফটি ফিফটি', 'দিবা রাত্রি খোলা থেকো', 'রং', এবং 'কলেজ' নামে কয়েকটি টেলিভিশনের বাংলা নাটকে অভিনয় করেছেন যা পল্লব বিশ্বাস পরিচালিত ছিল।
নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন। শখ অভিনীত প্রথম বাংলা চলচ্চিত্র হচ্ছে: "বলো না তুমি আমার"। সম্প্রতি তিনি অনেক নাটক ও টেলিফিল্মে কাজ করছেন
২০১৬ সালের ৭ জানুয়ারি নিলয় আলমগীরকে বিয়ে করেন। কিন্তু ২০১৭ সালের ১৭ জুলাই তাদের বিবাহ বিচ্ছেদ হয়।
নাশপাতি

নাশপাতি বা নাশপাতি গাছ () রোজাসিয়ে পরিবারের Pyrus /ˈpaɪrəs/, গণভূক্ত উদ্ভিদ ও তার ফলবিশেষ। ঠাণ্ডা অবস্থায় পাকা নাশপাতিতে চমৎকার সুগন্ধ রয়েছে। এগুলো রসালো তবে গাছে থাকা অবস্থায় ভালভাবে পাকে না। ফলের ৮৩ শতাংশই পানিতে পরিপূর্ণ। আবরণ অংশটি সবুজ অথবা লালচে প্রকৃতির হয়ে থাকে। ফলের কেন্দ্রস্থলটি বেশ নরম। জ্যাম, জেলি অথবা রসালো অবস্থায় বাজারজাতকরণ করা হয়ে থাকে। শক্ত ভূমিতে নাশপাতি গাছ ভাল জন্মে। ইউরোপ, আফ্রিকা এবং এশিয়া মহাদেশ থেকে গাছটির উৎপত্তি ঘটেছে বলে ধারণা করা হয়।
নাশপাতির ইংরেজি প্রতিশব্দ "পিয়ার" সম্ভবতঃ পাশ্চাত্য জার্মান শব্দ "পেরা" থেকে উদ্ভূত। প্রাচীন গ্রীসে নাশপাতি বমন বা বমি দূরীভূতজনিত চিকিৎসাকর্মে ব্যবহার করা হতো।
প্রাচীন বিশ্বের উৎপন্ন উদ্ভিদ হিসেবে এটি ইউরোপের পশ্চিমাংশ এবং উত্তর আফ্রিকার পূর্বাংশ থেকে শুরু করে এশিয়া মহাদেশের উপকূল অঞ্চল ও নমনীয় তাপমাত্রার এলাকাসমূহে দেখা যায়। মাঝারি আকৃতির গাছরূপে এটি ১০ থেকে ১৭ মিটার পর্যন্ত উচ্চতাসম্পন্ন। প্রায়শঃই এগুলো লম্বা ও সরু আকৃতির হয়ে থাকে। কিছু প্রজাতি গুল্মগুচ্ছের। পাতাগুলো সুবিন্যস্ত, সরল ও সাধারণ মানের যা ২ থেকে ১২ সে.মি. পর্যন্ত লম্বাটে হয় ও সবুজাভ। প্রজাতিভেদে পাতার আকার ডিম্বাকৃতি থেকে শুরু করে সরু ও তীক্ষ্ণ হয়।
অধিকাংশ প্রজাতির নাশপাতি গাছই পর্ণমোচী। কিন্তু দক্ষিণ-পূর্ব এশিয়ার দুই-একটি প্রজাতি চিরহরিৎ প্রকৃতির। শীতল আবহাওয়ায় বিশেষ করে -২৫°সে থেকে -৪০°সে তাপমাত্রায় এরা টিকে থাকে। চীরহরিৎ প্রজাতির নাশপাতি গাছ -১৫°সে তাপমাত্রা পর্যন্ত টিকে থাকতে পারে। এদের ফুলগুলো প্রধানত সাদা হয়। তবে হলুদ কিংবা গোলাপী আকৃতিরও হয়ে থাকে। ফুলগুলোর ব্যাস গড়পড়তা ২-৪ সে.মি. ও পাঁচটি পুষ্পদল রয়েছে। আপেলের সাথে নাশপাতির সম্পর্ক রয়েছে। বন্য প্রজাতির নাশপাতি ফল ১-৪ সেন্টিমিটারবিশিষ্ট। কিন্তু চাষাবাদকৃত কিছু প্রজাতির ফলের দৈর্ঘ্য ১৮ সে.মি. এবং প্রস্থে ৮ সে.মি হতে পারে।
"পাইরাস কমুনিস" প্রজাতির চাষাবাদকৃত নাশপাতি গ্রীষ্মকাল এবং শরৎকালীন ফল। কিন্তু পরিপূর্ণভাবে পাকার পূর্বেই সবুজ অবস্থায় সংগ্রহ করা হয়। ফ্রান্সে দীর্ঘস্থায়ী সুগন্ধযুক্ত নাশপাতি সংগ্রহের জন্যে তিনটি পৃথক সময়কে প্রাচীনকাল থেকেই নির্ধারণ করে রাখা হয়েছে। ফল পাকার পনের দিন বা তারও পূর্বে প্রথমবার; এরপর এক সপ্তাহ কিংবা দশ দিন পর দ্বিতীয়বার এবং পূর্ণাঙ্গভাবে পাকার সময় শেষবার সংগৃহীত হয়। প্রথমবার সংগ্রহের ফলে সর্বশেষে খাবার উপযোগী করে রাখা হয়। নাশি নাশপাতিকে গাছে পাকার উপযোগী হিসেবে বিবেচনা করা হয়।
ভঙ্গিল পর্বত

'ভঙ্গিল পর্বত' মূলতঃ ভূ-পৃষ্ঠের কোনো অংশে প্রবল পার্শ্ব চাপের ফলে ভু-ভাগে মাঝখানের অংকটি উঁচু হয়ে ওঠে এবং সৃষ্টি হয় ভঙ্গিল পর্বত। 
ভঙ্গিল পর্বত সৃষ্টির কারণ হলো ভূ-ত্বকের শিলারাশিতে প্রবল পার্শ্ব চাপ। তবে এই পার্শ্ব চাপের উদ্ভব ঠিক কীভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ
উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়।
আলফ্রেড ওয়েগনার তার ভাসমান ভূ-ভাগ বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে।
ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়।
ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়।
নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়। 
এছাড়াও পাত সংস্থান তত্ত্ব কে সর্বগ্রাহ্য মনে করা হয় ।
1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সৃষ্টি বলে একে ভঙ্গিল পর্বত বলে।
2: এটি নীচের দিকে দল বেঁধে গেছে ।
3: সমুদ্র থেকে উৎপত্তি হয় বলে ভঙ্গিল পর্বতে অনেক জীবাশ্ম থাকে।
ভারতের হিমালয়, ইউরোপ এর আল্পস, ঊত্তর আমেরিকার রকি, দক্ষিণ আমেরিকার আন্দিজ
ভাসমান ভূ-ভাগ তত্ত্ব
ফেরা (২০১২-এর চলচ্চিত্র)

ফেরা ২০১২ সালের একটি বাংলা প্রামাণ্য চলচ্চিত্র। প্রসূন রহমান পরিচালিত ও ক্যাথরিন মাসুদ প্রযোজিত আন্তর্জাতিক খ্যাতিসম্পন্ন চলচ্চিত্র পরিচালক তারেক মাসুদের সাক্ষাৎকারভিত্তিক একটি প্রামাণ্য চলচ্চিত্রটি নির্মিত হয়েছে তারেক মাসুদ মেমোরিয়াল ট্রাস্টের ব্যান্যারে। তারেক মাসুদের প্রথম মৃত্যুবার্ষিকী দিবস, ১২ আগস্ট, ২০১২ সালে শাহবাগের জাতীয় গ্রন্থাগার মিলনায়তনে চলচ্চিত্রটির উদ্বোধনী প্রদর্শন প্রদর্শিত হয়। পরবর্তীতে ১৩ আগস্ট, ২০১২ সালে সময় টিভিতে ছবিটি সম্প্রচারিত হয়।